Ubeyindoda Elesibindi UMwanawasa: Mugabe
UMongameli Mugabe loMnu Tsvangirai  bamanyene lenkulungwane zikazulu weZambia emngcwabeni kaMwanawasa ngolweSithathu
ObenguMongameli weleZambia, uMnu Levy Mwanawasa, obhubhemhlaka 19 ngenyanga edluleyo ubekwe ngolweSithathu esigodlweni sezwe lakhe, iLusaka. UMwanawasa ubhubheeseleminyaka engamatshumi amahlanu lathoba munwe munye, 59 ubekwe mhlaka 3 ngoMpandula obekulilanga lakhe lokuzalwa. UMongameli Robert Mugabe lomkhokheli weMDC uMorgan Tsvangirai batshiye ukufuthelanaokuphakathi kwabo babambana lenkokheli yamazwe eAfrica kanye lozulu weZambiajikelele ekuphelekezeleni umuyi. Osanda nikezwa intambo zokuba ngumgcinisihlaloweSadc ebe ziphethwe ngumuyi, uMongameli Thabo Mbeki weSouth Africa ngomunyewabantu abachaze uMwanawasa njengomuntu obehlonipheka njalo osebenze gadalalaekuthuthukiseni impilo yabantu beZambia kanye labeAfrica jikelele. Inkokheliyamazwe eAfrica, ikakhulu eyeSadc ibikhona kulumngcwabo. UMongameli Mugabe yena uchaze uMwanawasa njengomuntu obelesibindi. Umuyingomunye wabakhokheli beSadc abambalwa abatshengise ukungamesabi uMugabebephuma mgceke besola uhulumende wakhe. UMwanawasa uke wachaza iZimbabwenjengomkhumbi ocwilayo elwandle, okuyinto ecunule uhulumende kaMugabe. UMugabengokwakhe kanye loTsvangirai bakhangelelwe ukuhlanganiswa nguMongameli Mbekiekupheleni kweviki kanye loMnu Arthur Mutambara owelinye lamacele eMDC, eHararebekhulumisana ngodaba oluhluphayo, olokwabelana amandla. Ingcwethiecubungula ezombusazwe uMnu Brilliant Mhlanga uchasisele uNtungamili Nkomo oweStudio 7 ngokuthi yena ubemazi engumuntuonjani uMwanawasa.